22/2014. (II. 11.) OBT határozat
Koordinációs Testület további tevékenységének meghatározásáról
Az Országos Bírói Tanács a Koordinációs Testület további tevékenységét akként határozza meg, hogy az Országos Bírói Tanács 2014. március 11-i ülésére készítse el a működési ütemtervet, az egyes szükséges rendezvények programozását. Elviekben munkálja ki azokat az alapvető kérdéseket, amelyek eldöntésre várnak, és készítsen tervezetet azon kérdőív vonatkozásában, melyeken a bírák véleménye lesz beszerezhető.